
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 808 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπής Αξιολόγησης της Δράσης 

2.9.2. «Ενίσχυση Περιβαλλοντικών Σχεδίων» του 

Αξονα 2 του Ε.Π. Ανταγωνιστικότητα, του ΚΠΣ 
2000 - 2006. 1 

Συγκρότηση Επιτροπής Αξιολόγησης της Δράσης 

2.5.2. «Ενίσχυση Επιχειρήσεων για Εγκατάσταση 

συστήματος Περιβαλλοντικής Διαχείρισης κατά 
130 14001», του Άξονα 2 του Ε.Π. Ανταγωνιστικό¬ 
τητα, του ΚΠΣ 2000-2006. 2 

Καθορισμός του Εσωτερικού Κανονισμού της Β' 
Παθολογικής Κλινικής της Ιατρικής Σχολής του 
Εθνικού και Καποδιστριακού Πανεπιστημίου 

Αθηνών. 3 

Έγκριση Προγράμματος Μεταπτυχιακών Σπουδών 
του Τμήματος Γερμανικής Γλώσσας και Φιλολο¬ 
γίας του Αριστοτέλειου Πανεπιστημίου Θεσσαλο¬ 
νίκης με τίτλο «Γλώσσα και Πολιτισμός στο Γερ- 


μανόφωνο χώρο». 4 

Τροποποίηση του Μέρους Α' του Παραρτήματος XI 
του π.δ. 365/2002 (Α' 307), όπως ισχύει, για τον 
ορισμό του μεθοριακού σταθμού Εξοχής, Νομού 
Δράμας ως Σημείο Εισόδου. 5 


ΑΠΟΦΑΣΕΙ Σ 

Αριθμ. 12007/1230 (1) 


Συγκρότηση Επιτροπής Αξιολόγησης της Δράσης 2.9.2. 
«Ενίσχυση Περιβαλλοντικών Σχεδίων» του Αξονα 2 
του Ε.Π. Ανταγωνιστικότητα, του ΚΠΣ 2000-2006. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του ν. 1558/1985 «Κυβέρνηση και Κυβερνητικά Όρ¬ 
γανα». 

2. Του π.δ. 229/1986 «Σύσταση και Οργάνωση της Γε¬ 
νικής Γραμματείας Βιομηχανίας» όπως τροποποιήθη¬ 
κε και συμπληρώθηκε από το π.δ. 396/1988 και το π.δ. 
189/1995. 

3. Του π.δ. 27/1996 «Συγχώνευση Υπουργείων Τουρι¬ 
σμού, Βιομηχανίας, Ενέργειας και Εμπορίου στο Υπουρ¬ 
γείο Ανάπτυξης» και του π.δ. 122/2004 «Ανασύσταση του 
Υπουργείου Τουρισμού» 


4 Ιουλίου 2006 

4. Του π.δ. 121/2004 «Διορισμός Υπουργών και Υφυ¬ 
πουργών». 

5. Του άρθρου 7 παρ 4 του ν. 2244/1994 (ΦΕΚ 168/ 
Α/1994) «Ρύθμιση θεμάτων ηλεκτροπαραγωγής από ανα¬ 
νεώσιμες πηγές ενέργειας και από συμβατικά καύσιμα 
και άλλες διατάξεις» όπως τροποποιήθηκε από το άρ¬ 
θρο 17 παρ 2 του ν. 2308/1995 (ΦΕΚ 114/Α/1995). 

6. Του π.δ. 98/1996 (ΦΕΚ 77/Α/1996) «Όροι και διαδικα¬ 
σίες ανάθεσης σε ενδιάμεσους φορείς της εφαρμογής 
προγραμμάτων ή τμημάτων τους του Υπουργείου Ανά¬ 
πτυξης που αναφέρονται στους τομείς βιομηχανίας, 
έρευνας και τεχνολογίας και αφορούν έργα του ιδιωτι¬ 
κού τομέα καθώς και της διαχείρισης των αντίστοιχων 
πόρων» 

7. Της υπ’αριθμ. 4833/168/7.2.1997 (ΦΕΚ 100/Β/1997) από¬ 
φασης της Υπουργού Ανάπτυξης «Διαδικασίες ένταξης 
και έγκρισης της χρηματοδότησης έργων ή δράσεων 
του ιδιωτικού τομέα σε προγράμματα του ΥΠ.ΑΝ». 

8. Της υπ’αριθμ. 17956/623/Φ1.3/96 υπουργικής απόφα¬ 
σης (ΦΕΚ 599/Β/1996) «Προϋποθέσεις και όροι χορήγη¬ 
σης προκαταβολών, όργανα και διαδικασία ελέγχου των 
έργων, όργανα και διαδικασία ελέγχου διαχείρισης των 
καταβαλλομένων ποσών και ρύθμιση λεπτομερειών κ.λπ. 
των οποίων η εφαρμογή και διαχείριση των πόρων ανα¬ 
τίθεται σε ενδιάμεσους φορείς κατά το π.δ. 98/1996». 

9. Του ν. 2860/2000 (ΦΕΚ 251/Α/2000) περί Διαχείρι¬ 
σης, Παρακολούθησης και Ελέγχου του, Γ' Κοινοτικού 
Πλαισίου Στήριξης (Γ' ΚΠΣ) 

10. Της υπ’ αριθμ. Θ (2001) 550/14.3.2001 απόφαση Επι¬ 
τροπής της ΕΈ. για έγκριση ενός Επιχειρησιακού Προ¬ 
γράμματος Ανταγωνιστικότητας, το οποίο εντάσσεται 
στο Κοινοτικό Πλαίσιο Στήριξης για τις Κοινοτικές Δι¬ 
αρθρωτικές Παρεμβάσεις στην Ελλάδα. 

11. Των υπ’ αριθμ. 763/2922/242, 767/2924/244,765/2923/ 
243,773/2927/247,771/2926/246,775/2928/248,769/2925/245 
στις 31.1.2003 αποφάσεις ένταξης της πράξης «1ος Κύ- 
κλος'Ενταξης στη Δράση 2.9.2 «Ενίσχυση Περιβαλλοντι¬ 
κών Σχεδίων» στο Ε.Π «Ανταγοινιστικότητα» των επτά 
(7) περιφερειών. 

12. Της υπ’ αριθμ. 23181/1908/13.10.2005 απόφαση πρό¬ 
σκλησης εκδήλωσης ενδιαφέροντος για υποβολή προ¬ 
τάσεων έργων προς ένταξη στο Γ' Κύκλο της Δράσης 
2.9.2 «Ενίσχυση Περιβαλλοντικών Σχεδίων», του Άξονα 2 
του Ε.Π. Ανταγωνιστικότητα, του ΚΠΣ 2000-2006. 

13. Του άρθρου 38, παράγραφος 9, του ν. 3325/2005 
(ΦΕΚ 68/Α/11.3.2005). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14. Τις ανάγκες υλοποίησης της Δράσης 2.9.2 του 
ΕΠΑΝ. 

15. Τις εισηγήσεις των Ενδιάμεσων Φορέων Διαχείρι¬ 
σης, αποφασίζουμε: 

1. Τη συγκρότηση Επιτροπής για την Αξιολόγηση των 
προτάσεων που υποβλήθησαν στο πλαίσιο του Γ' Κύ¬ 
κλου της Δράσης 2.9.2 «Ενίσχυση Περιβαλλοντικών Σχε¬ 
δίων» του Άξονα 2 του Επιχειρησιακού Προγράμματος 
Ανταγωνιστικότητα ΕΠΑΝ καθώς και για την παρακο¬ 
λούθηση των έργων που έχουν ενταχθεί στον Α' και Β' 
Κύκλο της ίδιας Δράσης, ως ακολούθως»: 

• Κ. Βλαχούλη, Γενικό Δ/ντη Στήριξης Βιομηχανίας, 
ως Πρόεδρο της Επιτροπής 

• Α. Ουέρκνεχ, Δ/ντη της Δ/νσης Βιομηχανικής Χωρο- 
θεσίας και Περιβάλλοντος, ως μέλος και αναπληρωτή 
του Προέδρου με αναπληρωτή τον Ν. Αντωνάκη Προϊ¬ 
στάμενο Τμήματος της ίδιας Δ/νσης. 

• Α. Καραντώνη, Υπάλληλο της Δ/νσης Βιομηχανικής 
Χωροθεσίας και Περιβάλλοντος, ως μέλος με αναπληρω¬ 
τή τον Γ. Καπανταϊδάκη Υπάλληλο της ίδιας Δ/νσης 

• Ε. Κοντογιάννη, Ειδικό Σύμβουλο ΓΓΒ με αναπληρωτή 
τον Φ. Φυτσιλή Ειδικό Σύμβουλο ΓΓΒ. 

• Έναν εκπρόσωπο των Ενδιάμεσων Φορέων Διαχεί¬ 
ρισης κατά περίπτωση. 

Εκπρόσωποι των Ενδιάμεσων Φορέων Διαχείρισης 
στην παραπάνω Επιτροπή Αξιολόγησης ορίζονται οι 
παρακάτω: 

ΕΛΑΝΕΤ: Ιωάννης Κασούρας με αναπληρώτρια την 
Πολυξένη Αθανασάτου. 

ΚΕΠΑ: Σπυρίδων Σκοτίδας με αναπληρώτρια την Χρι¬ 
στίνα Παπαποστόλου. 

ΔΕΣΜΟΣ: Παναγιώτης Αρχοντικής με αναπληρωτή τον 
Κωνσταντίνο Κωφίδη. 

ΑΝΑΠΤΥΞΙΑΚΗ ΚΡΗΤΗΣ: Ελευθέριος Νικολακάκης με 
αναπληρώτρια την Παπαντώνη Χαρά. 

ΑΕΔΕΠ: Απόστολος Παπαδούλης με αναπληρώτρια 
την Αλίκη Αργυροπούλου. 

ΑΝΔΙΑ: Ιωάννης Καργιώτης με αναπληρωτή την Ζη¬ 
νοβία Γ εωργούλα. 

ΔΙΑΧΕΙΡΙΣΤΙΚΗ ΚΠ-ΠΑΤΡΑ: Αλέξανδρος Παράσχης με 
αναπληρωτή τον Άγγελο Καλό. 

2. Έργο της Επιτροπής Αξιολόγησης είναι η γνωμοδό¬ 
τηση στον Υπουργό Ανάπτυξης επί των προτάσεων που 
έχουν υποβληθεί προς ένταξη στο Γ' Κύκλο της Δράσης 
καθώς και για οποιοδήποτε άλλο θέμα έχει προκύψει 
από την πορεία των έργων που έχουν ενταχθεί στον Α' 
και Β' Κύκλο του προγράμματος. Η Επιτροπή δύναται 
να συνεδριάζει όταν είναι παρόντα τουλάχιστον τρία 
(3) από τα μέλη της. 

3. Η παρουσίαση και η εισήγηση των προτάσεων στην 
Επιτροπή Αξιολόγησης θα γίνει από τους εκπροσώπους 
των Ενδιάμεσων Φορέων Διαχείρισης (ΕΦΔ), οι οποίοι 
και δεν θα αμείβονται στα πλαίσια της παρούσας από¬ 
φασης. Η επεξεργασία των προτάσεων προκειμένου η 
παρουσίασή τους στην Επιτροπή Αξιολόγησης να είναι 
αναλυτική και άρτια από τεχνική άποψη θα γίνει για 
λογαριασμό των ΕΦΔ από άτομα με εξειδίκευση στο 
κατάλληλο γνωστικό αντικείμενο που περιλαμβάνονται 
στο μητρώο αξιολογητών που εγκρίθηκε στον Α' κύ¬ 
κλο προκήρυξης της Δράσης 2.9.2, με βάση το ισχύον 
κανονιστικό πλαίσιο και με την βοήθεια των συνημμέ¬ 
νων στην παρούσα Οδηγού Αξιολόγησης και Εντύπου 
Αξιολόγησης. 


Η επιλογή των αξιολογητών, η αμοιβή τους, ο τρόπος 
διεξαγωγής της εργασίας και ότι άλλο σχετίζεται με το 
θέμα θα αντιμετωπισθούν από τους ΕΦΔ στο πλαίσιο 
των κανόνων λειτουργίας τους και με τη συνεργασία, 
όπου απαιτείται, της Δ/νσης Βιομηχανικής Χωροθεσίας 
και Περιβάλλοντος του ΥΠΑΝ που θα έχει το γενικό 
συντονισμό για την υλοποίηση του έργου της αξιολό¬ 
γησης της δράσης. 

4. Γραμματειακή υποστήριξη στην Επιτροπή Αξιολόγη¬ 
σης θα παρέχουν οι Γεωργιάδου Κυριακή και Βασιλική 
Ντεβέ, Υπάλληλοι της Δ/νσης Βιομηχανικής Χωροθεσίας 
και Περιβάλλοντος του ΥΠΑΝ. 

5. Η αμοιβή του προέδρου, των μελών και των γραμ¬ 
ματέων της Επιτροπής Αξιολόγησης που θα εργασθούν 
εκτός του κανονικού ωραρίου απασχόλησης καθορίζεται 
σύμφωνα με τις διατάξεις του άρθρου 38, παράγραφος 
9, του ν. 3325/2005 (ΦΕΚ 68/Α/11.3.2005). 

6. Οι υπ’ αριθμ. 10769/574/12.6.2003 και 7609/556/5.5.2004 
Α'2791/261/13.2.2006 αποφάσεις Συγκρότησης Επιτροπής 
Αξιολόγησης του Α' και Β' Κύκλου της Δράσης 2.9.2, αντί¬ 
στοιχα «Ενίσχυση Περιβαλλοντικών Σχεδίων» του Άξονα 
2 του ΕΠ Ανταγωνιστικότητα παύουν να ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 12006/1229 (2) 

Συγκρότηση Επιτροπής Αξιολόγησης της Δράσης 2.5.2. 
«Ενίσχυση Επιχειρήσεων για Εγκατάσταση συστήμα¬ 
τος Περιβαλλοντικής Διαχείρισης κατά 130 14001», 
του Αξονα 2 του Ε.Π. Ανταγωνιστικότητα, του ΚΠΣ 
2000-2006. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του ν. 1558/1985 «Κυβέρνηση και Κυβερνητικά Όρ¬ 
γανα» 

2. Του π.δ. 229/1986 «Σύσταση και Οργάνωση της Γε¬ 
νικής Γραμματείας Βιομηχανίας» όπως τροποποιήθη¬ 
κε και συμπληρώθηκε από το π.δ. 396/1988 και το π.δ. 
189/1995. 

3. Του π.δ. 27/1996 «Συγχώνευση Υπουργείων Τουρι¬ 
σμού, Βιομηχανίας, Ενέργειας και Εμπορίου στο Υπουρ¬ 
γείο Ανάπτυξης» και του π.δ. 122/2004 «Ανασύσταση του 
Υπουργείου Τουρισμού» 

4. Του π.δ. 121 2004 «Διορισμός Υπουργών και Υφυ¬ 
πουργών» 

5. Του άρθρου 7 παρ 4 του ν. 2244/1994 (ΦΕΚ 168/ 
Α/1994) «Ρύθμιση θεμάτων ηλεκτροπαραγωγής από ανα¬ 
νεώσιμες πηγές ενέργειας και από συμβατικά καύσιμα 
και άλλες διατάξεις» όπως τροποποιήθηκε από το άρ¬ 
θρο 17 παρ 2 του ν. 2308/1995 (ΦΕΚ 114/Α/1995). 

6. Του π.δ. 98/1996 (ΦΕΚ 77/Α/1996) «Όροι και διαδικα¬ 
σίες ανάθεσης σε ενδιάμεσους φορείς της εφαρμογής 
προγραμμάτων ή τμημάτων τους του Υπουργείου Ανά¬ 
πτυξης που αναφέρονται στους τομείς βιομηχανίας, έρευ¬ 
νας και τεχνολογίας και αφορούν έργα του ιδιωτικού τομέα 
καθώς και της διαχείρισης των αντίστοιχων πόρων». 

7. Της υπ’αριθμ. 4833/168/7.2.1997 (ΦΕΚ 100/Β/1997) Από¬ 
φασης της Υπουργού Ανάπτυξης «Διαδικασίες ένταξης 
και έγκρισης της χρηματοδότησης έργων ή δράσεων 
του ιδιωτικού τομέα σε προγράμματα του ΥΠ.ΑΝ». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

8. Της υπ’ αριθμ.. 17956/623/Φ1.3/1996 υπουργικής από¬ 
φασης (ΦΕΚ 599/Β/1996) «Προϋποθέσεις και όροι χορή¬ 
γησης προκαταβολών, όργανα και διαδικασία ελέγχου 
των έργων, όργανα και διαδικασία ελέγχου διαχείρισης 
των καταβαλλομένων ποσών και ρύθμιση λεπτομερει¬ 
ών κ,λπ. των οποίων η εφαρμογή και διαχείριση των 
πόρων ανατίθεται σε ενδιάμεσους φορείς κατά το π.δ. 
98/1996». 

9. Του ν. 2860/2000 (ΦΕΚ 251/Α/2000) περί Διαχείρι¬ 
σης, Παρακολούθησης και Ελέγχου του Γ' Κοινοτικού 
Πλαισίου Στήριξης (Γ' ΚΠΣ). 

10. Της υπ’ αριθμ. Ο (2001) 550/14.3.2001 απόφαση Επι¬ 
τροπής της Ε.Ε. για έγκριση ενός Επιχειρησιακού Προ¬ 
γράμματος Ανταγωνιστικότητας, το οποίο εντάσσεται 
στο Κοινοτικό Πλαίσιο Στήριξης για τις Κοινοτικές Δι¬ 
αρθρωτικές Παρεμβάσεις στην Ελλάδα. 

11. Των υπ’ αριθμ. 8780/2501/20.10.2003 (ΕΛΑΝΕΤ), 8782/2502/ 

20.10.2003 (Διαχειριστική Δυτ. Ελλάδος), 8784/2503/20.10.2003 
(ΚΕΠΑ-ΑΝΕΜ), 8786/2504/20.10.2003 (ΔΕΣΜΟΣ), 8788/2505/ 

20.10.2003 (ΑΝΔΙΑ), 8790/2506/20.10.2003 (ΑΕΔΕΠ). 8792/2507/ 

20.10.2003 (ΑΝ. ΚΡΗΤΗΣ), αποφάσεων του Ειδικού Γραμμα¬ 
τέα για την Ανταγωνιστικότητα για την ένταξη στο ΕΠΑΝ 
των 7 Πράξεων της Δράσης 2.5.2. 

12. Της υπ’αριθμ. 20141/1689/13.9.2005 απόφαση πρό¬ 
σκλησης εκδήλωσης ενδιαφέροντος για υποβολή προ¬ 
τάσεων έργων προς ένταξη στο Ε' Κύκλο της Δράσης 
2.5.2. «Ενίσχυση Επιχειρήσεων για Εγκατάσταση Συστή¬ 
ματος Περιβαλλοντικής Διαχείρισης κατά 180 14001». 
του Άξονα 2 του Ε.Π. «Ανταγωνιστικότητα» του ΚΠΣ 
2000-2006. 

13. Του άρθρου 38, παράγραφος 9, του ν. 3325/2005 
(ΦΕΚ 68/Α/11.3.2005). 

14. Τις ανάγκες υλοποίησης της Δράσης 2.5.2 του 
ΕΠΑΝ. 

15. Τις εισηγήσεις των Ενδιάμεσων Φορέων Διαχείρι¬ 
σης, αποφασίζουμε: 

1. Τη συγκρότηση Επιτροπής για την Αξιολόγηση των προ¬ 
τάσεων που υποβλήθησαν στο πλαίσιο του Ε' Κύκλο της 
Δράσης 2.5.2. «Ενίσχυση Επιχειρήσεων για Εγκατάσταση Συ¬ 
στήματος Περιβαλλοντικής Διαχείρισης κατά 18014001», του 
Αξονα 2 του Ε. Π. «Ανταγωνιστικότητα» Α' του ΚΠΣ 2000-2006 
καθώς και για την παρακολούθηση των έργων που έχουν 
ενταχθεί στον Α' Κύκλο της ίδιας Δράσης, ως ακολούθως: 

• Κ. Βλαχούλη, Γενικό Δ/ντη Στήριξης Βιομηχανίας, 
ως Πρόεδρο της Επιτροπής. 

• Α. Ουέρκνεχ, Δ/ντη της Δ/νσης Βιομηχανικής Χωρο- 
θεσίας και Περιβάλλοντος, ως μέλος και αναπληρωτή 
του Προέδρου με αναπληρωτή τον Ν. Αντωνάκη Προϊ¬ 
στάμενο Τμήματος της ίδιας Δ/νσης. 

• Γ. Καπανταϊδάκη, Υπάλληλο της Δ/νσης Βιομηχανικής 
Χωροθεσίας και Περιβάλλοντος, ως μέλος με αναπληρωτή 
τον Α. Καραντώνη Υπάλληλο της ίδιας Δ/νσης. 

• Ε. Κοντογιάννη, Ειδικό Σύμβουλο ΓΓΒ με αναπληρωτή 
τον Φ. Φυτσιλή Ειδικό Σύμβουλο ΓΓΒ. 

• Έναν εκπρόσωπο των Ενδιάμεσων Φορέων Διαχεί¬ 
ρισης κατά περίπτωση. 

Εκπρόσωποι των Ενδιάμεσων Φορέων Διαχείρισης 
στην παραπάνω Επιτροπή Αξιολόγησης ορίζονται οι 
παρακάτω. 

ΕΛΑΝΕΤ: Ιωάννης Κασούρας με αναπληρώτρια την 
Πολυξένη Αθανασάτου. 

ΚΕΠΑ: Σπυρίδων Σκοτίδας με αναπληρώτρια την Χρι¬ 
στίνα Παπαποστόλου 


ΔΕΣΜΟΣ: Παναγιώτης Αρχοντικής με αναπληρωτή τον 
Κωνσταντίνο Καχρίδη. 

ΑΝΑΠΤΥΞΙΑΚΗ ΚΡΗΤΗΣ: Αριστείδης Φραγκάκης με 
αναπληρωτή τον Εργαζάκη Δημήτρη. 

ΑΕΔΕΠ: Απόστολος Παπαδούλης με αναπληρώτρια 
την Αλίκη Αργυροπούλου. 

ΑΝΔΙΑ: Ιωάννης Καργιώτης με αναπληρωτή την Ζη¬ 
νοβία Γ εωργούλα. 

ΔΙΑΧΕΙΡΙΣΤΙΚΗ ΚΠ-ΠΑΤΡΑ: Αλέξανδρος Παράσχης με 
αναπληρωτή τον Αγγελο Καλό. 

2. Έργο της Επιτροπής Αξιολόγησης είναι η γνωμοδό¬ 
τηση στον Υπουργό Ανάπτυξης επί των προτάσεων που 
έχουν υποβληθεί προς ένταξη στο Ε' Κύκλο της Δράσης 
καθώς και για οποιοδήποτε άλλο θέμα έχει προκύψει 
από την πορεία των έργων που έχουν ενταχθεί στον 
Α' Κύκλο του προγράμματος. Η Επιτροπή δύναται να 
συνεδριάζει όταν είναι παρόντα τουλάχιστον τρία (3) 
από τα μέλη της. 

3. Η παρουσίαση και η εισήγηση των προτάσεων στην 
Επιτροπή Αξιολόγησης θα γίνει από τους εκπροσώπους 
των Ενδιάμεσων Φορέων Διαχείρισης (ΕΦΔ), οι οποίοι 
και δεν θα αμείβονται στα πλαίσια της παρούσας από¬ 
φασης. Η επεξεργασία των προτάσεων προκειμένου η 
παρουσίαση τους στην Επιτροπή Αξιολόγησης να είναι 
αναλυτική και άρτια από τεχνική άποψη θα γίνει για 
λογαριασμό των ΕΦΔ από άτομα με εξειδίκευση στο 
κατάλληλο γνωστικό αντικείμενο που περιλαμβάνονται 
στο μητρώο αξιολογητών που εγκρίθηκε στον Α' κύ¬ 
κλο προκήρυξης της Δράσης 2.5.2, με βάση το ισχύον 
κανονιστικό πλαίσιο και με την βοήθεια των συνημμέ¬ 
νων στην παρούσα Οδηγού Αξιολόγησης και Εντύπου 
Αξιολόγησης. 

Η επιλογή των αξιολογητών, η αμοιβή τους, ο τρόπος 
διεξαγωγής της εργασίας και ότι άλλο σχετίζεται με το 
θέμα θα αντιμετωπισθούν από τους ΕΦΔ στο πλαίσιο 
των κανόνων λειτουργίας τους και με τη συνεργασία, 
όπου απαιτείται, της Δ/νσης Βιομηχανικής Χωροθεσίας 
και Περιβάλλοντος του ΥΠΑΝ που θα έχει το γενικό 
συντονισμό για την υλοποίηση του έργου της αξιολό¬ 
γησης της δράσης. 

4. Γραμματειακή υποστήριξη στην Επιτροπή Αξιολόγη¬ 
σης θα παρέχουν οι Γεωργιάδου Κυριακή και Βασιλική 
Ντεβέ, Υπάλληλοι της Δ/νσης Βιομηχανικής Χωροθεσίας 
και Περιβάλλοντος του ΥΠΑΝ. 

5. Η αμοιβή του προέδρου, των μελών και των γραμ¬ 
ματέων της Επιτροπής Αξιολόγησης που θα εργασθούν 
εκτός του κανονικού ωραρίου απασχόλησης καθορίζεται 
σύμφωνα με τις διατάξεις του άρθρου 38, παράγραφος 
9, του ν. 3325/2005 (ΦΕΚ 68/Α/11.3.2005). 

6. Η υπ’ αριθμ. 7610/557/5.5.2004 απόφαση Συγκρότησης 
Επιτροπής Αξιολόγησης του Α' Κύκλου της Δράσης 2.5.2, 
αντίστοιχα «Ενίσχυση Περιβαλλοντικών Σχεδίων» του 
Άξονα 2 του ΕΠ Ανταγωνιστικότητα παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 59436/Β1 

Καθορισμός του Εσωτερικού Κανονισμού της Β' Παθο¬ 
λογικής Κλινικής της Ιατρικής Σχολής του Εθνικού 
και Καποδιστριακού Πανεπιστημίου Αθηνών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως τροποποιήθηκε με το άρθρο 48 παρ. 2 
του ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173) και αντικαταστά- 
θηκε με την περ. γ' της παρ. 22 του άρθρου 13 του ν. 
3149/2003 «Εθνική Βιβλιοθήκη της Ελλάδας Δημόσιες 
Βιβλιοθήκες και άλλες διατάξεις» (Α' 141 ), 

β) του άρθρου 4 παρ. 1 εδ. γ του ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (Α' 159), 

γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα που κυρώθηκε 
με το π.δ 63/2005 (Α 98), 

δ) της υπ’αριθμ. 3793Θ/ΔΙΟΕ 1264/14.10.2005 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432) όπως 
ισχύει, 

ε) της υπ’αριθμ. 37876/ΣΤ5/26.4.2004 απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (ΦΕΚ 608 τ.Β'). 

2. Τη σύμφωνη γνώμη της Γενικής Συνέλευσης της 
Ιατρικής Σχολής του Εθνικού και Καποδιστριακού Πα¬ 
νεπιστημίου Αθηνών (συνεδρίαση 1η/19.10.2004). 

3. Το γεγονός οτι από την εφαρμογή των διατάξεων 
της παρούσης απόφασης προκαλείται εφάπαξ δαπάνη 
ύψους 1.000 ΕΥΡΩ περίπου, που θα βαρύνει τον προϋπο¬ 
λογισμό του Εθνικού και Καποδιστριακού Πανεπιστημίου 
Αθηνών και θα καλυφθεί από τις πιστώσεις του προϋπο¬ 
λογισμού του Πανεπιστημίου αυτού, χωρίς αύξηση της 
κρατικής επιχορήγησης προς αυτό. Επίσης, προκαλεί- 
ται ενδεχόμενη δαπάνη σε βάρος του προϋπολογισμού 
του ανωτέρω πανεπιστημίου από την κάλυψη εξόδων 
οργάνωσης σεμιναρίων, διαλέξεων κλπ. Από τη Β' Πα¬ 
θολογική Κλινική. Η δαπάνη αυτή, το ύψος της οποίας 
εξαρτάται από πραγματικά γεγονότα, θα καλύπτεται 
από τις πιστώσεις που διατίθενται στην Κλινική αυτή 
από την Ιατρική Σχολή του ΕΚΠΑ, αποφασίζουμε: 

Άρθρο 1 
Αντικείμενο 

1. Η Β' Παθολογική Κλινική της Ιατρικής Σχολής 
του Εθνικού Καποδιστριακού Πανεπιστημίου Αθη¬ 
νών που προβλέπεται από την παρ. γ, άρθρο 313 του 
ν 5343/23.3.1932 (ΦΕΚ 86 τ. Α') «Περί Οργανισμού του 
Πανεπιστημίου Αθηνών» και από την παρ. 1 της υπ’ αριθμ. 
Β1/482/15.8.1987 (Β' 401) υπουργικής απόφασης, εξυπη¬ 
ρετεί διδακτικές, ερευνητικές και κλινικές ανάγκες στα 
αντικείμενα της Παθολογίας. Στην Κλινική οργανώνο¬ 
νται και λειτουργούν οι ακόλουθες ειδικές μονάδες: 

α) Ηπατογαστρεντερολογική Μονάδα με υπομονάδες: 
Ηπατολογική, Γαστρεντερολογική Φλεγμονωδών πα¬ 
θήσεων του εντέρου, Παγκρεατολογική, Ενδοκρινικών 
συνδρόμων του πεπτικού συστήματος. 


β) Μονάδα Ενδοσκοπήσεων του πεπτικού συστήματος 
με υπομονάδες: Ενδοσκοπικών υπερήχων. Ενδοσκοπικής 
παλίνδρομης χολαγγειοπαγκρεατογραφίας, Κινητικότη¬ 
τας -μανομετρίας του πεπτικού σωλήνα (μανομετρίας, 
ρΗμετρίας του οισοφάγου), 
γ) Διαβητολογική Μονάδα 
δ) Μονάδα Μοριακής Βιολογίας 
ε) Μονάδα Βιοϊατρικής Τεχνολογίας 
στ) Μονάδα Βιοστατιστικής 
ζ) Μονάδα Λοιμώξεων 

η) Μονάδα Κλινικής Ανοσολογίας - Ρευματολογίας 

θ) Μονάδα Αιματολογίας 

ι) Μονάδα Ηΐν/ΑΙϋδ 

ια) Μονάδα Ογκολογίας 

ιβ) Μονάδα Πνευμονικών νόσων 

Άρθρο 2 
Σκοπός 

1. Η Β' Παθολογική Κλινική με τις ειδικές μονάδες στο 
πλαίσιο των δραστηριοτήτων της έχει ως σκοπό 

α) Την κάλυψη των εκπαιδευτικών, ερευνητικών και 
κλινικών αναγκών της Ιατρικής Σχολής καθώς και των 
άλλων Σχολών και Τμημάτων του Πανεπιστημίου Αθη¬ 
νών, σε προπτυχιακό και μεταπτυχιακό επίπεδο σε θέ¬ 
ματα που εμπίπτουν στα αντικείμενο δραστηριότητας 
της Κλινικής, όπως αυτά προσδιορίζονται στο άρθρο 1 
της παρούσης. 

β) Την παροχή περίθαλψης και νοσηλείας σε ασθε¬ 
νείς με νοσήματα που εμπίπτουν στα αντικείμενα της 
Κλινικής όπως ορίζονται. 

γ) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα με τα οποία ασχολείται η κλι¬ 
νική. 

δ) Την ειδίκευση γιατρών στην Παθολογία, στην Αι¬ 
ματολογία, στη Γαστρεντερολογία και τα άλλα αντικεί¬ 
μενα με τα οποία ασχολείται ιδιαίτερα η Κλινική, την 
εξειδίκευση ιατρών στους τομείς των Ειδικών Μονάδων 
(Ηπατολογία - Σακχαρώδης Διαβήτης κλπ.), αλλά και 
την εκπαίδευση ειδικευμένων ιατρών, νοσηλευτών, κα¬ 
θώς και άλλων λειτουργών των κλάδων υγείας και τη 
συνεχή εκπαίδευση και επιμόρφωση αυτών στα γνω¬ 
στικά αντικείμενα της Κλινικής. 

ε) Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ιδρύματα ή ερευνητικά κέ¬ 
ντρα και φορείς της ημεδαπής ή της αλλοδαπής. 

στ) Τη συνερνασία με ελληνικούς, ευρωπαϊκούς και 
διεθνείς οργανισμούς για την πραγματοποίηση ερευνών, 
εκπαιδευτικών προγραμμάτων και γενικώς δραστηρι¬ 
οτήτων συναφών με τα επιστημονικά αντικείμενα της 
Κλινικής. 

ζ) Την οργάνωση και διεξαγωγή μεταπτυχιακών 
προγραμμάτων, συνεδρίων ελληνικών, ευρωπαϊκών ή 
διεθνών, συμποσίων, σεμιναρίων, διαλέξεων και με- 
τεκπαιδευτικών μαθημάτων, την πραγματοποίηση δη¬ 
μοσιεύσεων και εκδόσεων και την πρόσκληση Ελλήνων 
και ξένων αναγνωρισμένων επιστημόνων, με σκοπό την 
εκπαίδευση ή/και την ανταλλαγή γνώσεων ή/και την 
ενημέρωση του ιατρικού και λοιπού προσωπικού της 
Κλινικής των φοιτητών, των ειδικευομένων στην Παθο¬ 
λογία, των παθολόγων και ιατρών λοιπών ειδικοτήτων 
και του κοινού. 

2. Ειδικότερα το έργο της Β' Παθολογικής Κλινικής 
διακρίνεται σε εκπαιδευτικό, ερευνητικό και κλινικό. 

α) Το εκπαιδευτικό έργο περιλαμβάνει την εκπαίδευση 
των προπτυχιακών και μεταπτυχιακών φοιτητών της 
Ιατρικής Σχολής και άλλων Σχολών και Τμημάτων του 
Πανεπιστημίου Αθηνών, την εκπαίδευση των ιατρών για 
την απόκτηση της ειδικότητας της Παθολογίας και των 
λοιπών ειδικοτήτων, ή και άλλων συναφών ειδικοτήτων 
και εξειδικεύσεων, την εκπαίδευση ιατρών για την από¬ 
κτηση άλλων ειδικοτήτων για τις οποίες απαιτείται εκ¬ 
παίδευση στην Παθολογία, την εκπαίδευση ειδικευμένων 
ιατρών στα πλαίσια της συνεχιζόμενης εκπαίδευσης, ή 
εξειδίκευσης σε συγκεκριμένα γνωστικά αντικείμενα της 
Κλινικής και την εκπαίδευση λειτουργών άλλων κλάδων 
υγείας στα πλαίσια της συνεχούς εκπαίδευσης και επι¬ 
μόρφωσης αυτών. 

Το εκπαιδευτικό έργο της Κλινικής αφορά τους προ¬ 
πτυχιακούς και μεταπτυχιακούς φοιτητές, τους ειδι¬ 
κευόμενους ή επιμορφούμένους ιατρούς, που ειδικεύ¬ 
ονται, εξειδικεύονται ή επιμορφώνονται στην Κλινική 
τόσο στην Παθολογία όσο και στις άλλες ειδικότητες, 
καθώς και τους παθολόγους και τους ιατρούς λοιπών 
ειδικοτήτων της Κλινικής, υλοποιείται δε με τη διορ¬ 
γάνωση μεταπτυχιακών προγραμμάτων, μαθημάτων, 
διαλέξεων και εκπαιδευτικών συμποσίων ή σεμιναρίων 
ή μετεκπαιδευτικών προγραμμάτων ή συνεδρίων και 
λοιπών επιστημονικών εκδηλώσεων, με την εφαρμογή 
προγραμμάτων θεωρητικής και πρακτικής εκπαίδευσης, 
με την έκδοση επιστημονικών συγγραμμάτων ή βιβλίων 
ή εκπαιδευτικών εγχειριδίων και φυλλαδίων και με τη 
συνεργασία με άλλα ακαδημαϊκά ή κοινωφελή ιδρύμα¬ 
τα και με ερευνητικά κέντρα ή φορείς της ημεδαπής 
ή αλλοδαπής. 

β) Το ερευνητικό έργο αφορά τόσο βασική όσο και 
κλινική, επιδημιολογική και άλλη ερευνητική δραστη¬ 
ριότητα που άπτεται των ενδιαφερόντων της ιατρικής 
επιστήμης. 

Για την επίτευξη του ερευνητικού έργου η Κλινική 
καταρτίζει και διενεργεί η ίδιο πειραματικές, επιδημι- 
ολογικές, κλινικές ή άλλες μελέτες ή προγράμματα, ή 
συμμετέχει σε ερευνητικά προγράμματα συνεργαζόμενη 
με άλλα ακαδημαϊκά ιδρύματα και ερευνητικά κέντρα ή 
φορείς του δημοσίου ή ιδιωτικού τομέα ή και ιδιωτικές 
επιχειρήσεις της ημεδαπής ή αλλοδαπής. 

Η Κλινική γνωστοποιεί τα αποτελέσματα των ερευνών 
της υπό τη μορφή ανακοινώσεων σε επιστημονικά συ¬ 
νέδρια στην Ελλάδα και στο εξωτερικό ή υπό τη μορφή 
δημοσιεύσεων σε ελληνικά ή ξενόγλωσσα περιοδικά ή 
τέλος υπό τη μορφή διδακτορικών διατριβών. 

γ) Το κλινικό έργο περιλαμβάνει την περίθαλψη ασθε¬ 
νών που νοσηλεύονται στην κλινική ή παρακολουθούνται 
στα εξωτερικά ιατρεία της. Οι υπηρεσίες της Κλινικής 
είναι προληπτικές διαγνωστικές και θεραπευτικές και 
παρέχονται μέσω της κλινικής διάγνωσης, της παρα- 
κλινικής και εργαστηριακής διερεύνησης, της φαρμα¬ 
κευτικής και επεμβατικής θεραπείας, καθώς και μέσω 
της νοσηλευτικής φροντίδας. 

δ) Το ανωτέρω έργο είναι στενά συνυφασμένο με τη 
λειτουργία των Μονάδων και Υπομονάδων της Κλινικής, 
στα οποία εκτελείται σειρά διαγνωστικών και εργα¬ 
στηριακών εξετάσεων, που είναι απαραίτητες για την 
απρόσκοπτη και αποτελεσματική εκτέλεση του κλινικού, 
εκπαιδευτικού και ερευνητικού έργου της κλινικής. 

3. Η Κλινική εξυπηρετεί κοινωνικές ανάγκες σχετιζό- 
μενες με την αποστολή της εφόσον αυτό ζητηθεί από 
την Ιατρική Σχολή του Πανεπιστημίου Αθηνών ή από 
άλλους φορείς της Πολιτείας. 


Αρθρο 3 
Προσωπικό 

Η Β' Παθολογική Κλινική της Ιατρικής Σχολής του 
Εθνικού και Καποδιστριακού Πανεπιστημίου Αθηνών 
στελεχώνεται από ιατρικό και λοιπό προσωπικό που 
υπηρετεί στην Ιατρική Σχολή του Εθνικού και Καποδι- 
στριακού Πανεπιστημίου Αθηνών και στο Νοσοκομείο 
όπου λειτουργεί. Το ιατρικό προσωπικό αποτελείται από 
το Διευθυντή και μέλη του Διδακτικού Ερευνητικού Προ¬ 
σωπικού (ΔΕΠ) της Ιατρικής Σχολής, που η επιστημονική 
τους ενασχόληση εμπίπτει στα διδακτικά, ερευνητικά και 
κλινικά ενδιαφέροντα της Κλινικής. Το προσωπικό αυτό 
συμπληρώνεται με ειδικευόμενους και ειδικευμένους 
ιατρούς του Ε.ΣΥ. που τοποθετούνται σύμφωνα με τις 
ισχύουσες διατάξεις. Το λοιπό προσωπικό περιλαμβά¬ 
νει μέλη Ειδικού Τεχνικού Εργαστηριακού Προσωπικού 
(Ε.Τ.Ε.Π.) και μέλη του νοσηλευτικού προσωπικού, του 
οποίου το έργο καθορίζεται σύμφωνα με τις εκάστοτε 
ανάγκες της Κλινικής. Η τοποθέτηση στην Κλινική των 
μελών του Διδακτικού Ερευνητικού Προσωπικού και των 
μελών του Ειδικού Τεχνικού Εργαστηριακού Προσωπικού 
γίνεται με τη διαδικασία του άρθρου 4 παρ. 1 (δ) του 
ν. 2083/1992 (Α' 159), ενώ των υπολοίπων μελών με τις 
ισχύουσες διατάξεις. 

Άρθρο 4 

Διοίκηση-Αρμοδιότητες 

1. Η Β' Παθολογική Κλινική διευθύνεται από μέλος 
του Διδακτικού Ερευνητικού Προσωπικού (Δ.Ε.Π.) της 
Ιατρικής Σχολής του Εθνικού και Καποδιστριακού Πα¬ 
νεπιστημίου Αθηνών που ορίζεται με τη διαδικασία των 
διατάξεων του άρθρου 28 παρ. 22 του ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 μεταξύ των οποίων περι¬ 
λαμβάνονται, η κατάρτιση και υποβολή στη Γ ενική Συ¬ 
νέλευση της Ιατρικής Σχολής και στη Γ ενική Συνέλευση 
του οικείου Τομέα του ετήσιου προγράμματος λειτουρ¬ 
γίας για τις διδακτικές και ερευνητικές δραστηριότητες 
και η μέριμνα για την εφαρμογή του, η μέριμνα για την 
υλοποίηση των αποφάσεων των συλλογικών οργάνων 
του Νοσοκομείου στο οποίο λειτουργεί η Κλινική, η 
μέριμνα για την παροχή νοσηλευτικού έργου, η μέριμνα 
για τη στελέχωση και την οικονομική διαχείριση των 
εσόδων της Κλινικής, η μέριμνα για την υποβολή του 
ετήσιου απολογισμού των δραστηριοτήτων, η εισήγηση 
στη Γενική Συνέλευση του οικείου Τομέα για τον ορι¬ 
σμό υπευθύνων στις Ειδικές Μονάδες, για αναλώσιμα 
υλικά και για τον κινητό εξοπλισμό και η υπογραφή 
κάθε εγγράφου. Τα κριτήρια επιλογής των υπευθύνων 
των Ειδικών Μονάδων αφορούν στην επιστημονική γνι- 
ύση, στη μετεκπαίδευση, στη μακρόχρονη εμπειρία και 
στη δραστηριότητα τους στο αντικείμενο με το οποίο 
ασχολείται η οικεία μονάδα. Οι επιστημονικοί υπεύθυνοι 
μεριμνούν για την απρόσκοπτη λειτουργία της μονάδας, 
στο πλαίσιο των αποφάσεων του διευθυντή και των 
οδηγιών των οργάνων διοίκησης του νοσοκομείου στο 
οποίο λειτουργεί η Κλινική. Ο διευθυντής μπορεί να 
καλεί τους υπευθύνους των μονάδων όταν συζητούνται 
θέματα της μονάδας τους, να αναθέτει συγκεκριμένες 
αρμοδιότητες σ’ αυτούς. 

Αρθρο 5 

Εγκατάσταση-Λεπουργία 

1. Η Β' Παθολογική Κλινική με τις Ειδικές Μονάδες έχει 
εγκατασταθεί και λειτουργεί στο Γενικό Νοσοκομείο 
Αθηνών «ΙΠΠΟΚΡΑΤΕΙΟ». 

2. Ο διευθυντής της Κλινικής έχει την ευθύνη για την 
εν γένει λειτουργία αυτής, καθώς και των μονάδων της, 
τη χρησιμοποίηση οργάνων και υλικών και την παραμονή 
των εργαζομένων στους χώρους που πραγματοποιού¬ 
νται πειραματικές μελέτες. Ο διευθυντής ενημερώνει και 
εγκρίνει τη διενέργεια κάθε ερευνητικής πειραματικής 
εργασίας πριν από τη διεξαγωγή της και καθορίζει την 
προτεραιότητα χρήσης οργάνων και χώρων όταν δεν 
υπάρχει σχετική απόφαση. 

3. Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές που έχουν ειδι¬ 
κή επί των οργάνων αυτών εκπαίδευση. Κινητά όργανα 
και σκεύη, τα οποία παραδίδονται για τη διεξαγωγή 
ερευνητικής πειραματικής εργασίας επιστρέφονται, 
μετά τη χρησιμοποίησή τους, στην κατάσταση που 
έχουν παραδοθεί. 

4. Με εισήγηση του διευθυντή στα αρμόδια όργανα 
είναι δυνατή η πρόσληψη διακεκριμένων επιστημόνων 
σε τομείς σχετικούς με τις διδακτικές, ερευνητικές και 
νοσηλευτικές δραστηριότητες της Κλινικής, σύμφωνα 
με τις διατάξεις του άρθρου 18 του ν. 1268/1982, του 
άρθρου 5 του π.δ. 407/1980 (Α’ 112) και 2 παρ. 1 εδ. δ' 
του ν. 1674/1986 (Α' 203), όπως αυτά ισχύουν. 

Αρθρο 6 

Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων 

β. Τη διάθεση ερευνητικών και εν γένει επιστημονικών 
προϊόντων. 

γ. Τις πιστώσεις του Τακτικού Προϋπολογισμού και 
των Δημοσίων Επενδύσεων που διατίθενται από την 
Ιατρική Σχολή με τη διαδικασία του άρθρου 4 παρ. 1 (ε) 
του ν. 2083/1992 (Α' 159). 

δ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο εφόσον δεν τί¬ 
θενται όροι που αντιβαίνουν τους σκοπούς της οικείας 
Κλινικής και του Εθνικού και Καποδιστριακού Πανεπι¬ 
στημίου Αθηνών. 

ε. Τα έσοδα απο την παραχώρηση πνευματικών δικαι¬ 
ωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην Κλινική. 

Άρθρο 7 

Τηρούμενα βιβλία 

1. Τα βιβλία και στοιχεία που τηρούνται από την Κλι¬ 
νική είναι τα εξής: Πρωτόκολλο εισερχόμενης - εξερ- 
χόμενης αλληλογραφίας 

Βαθμολογία φοιτητών 

Αρχείο ασθενών 

Βιβλίο περιουσιακών στοιχείων (Κτηματολόγιο) 

Φάκελοι οικονομικών στοιχείων κάθε έτους 

Κατάλογος επιστημονικών βιβλίων, περιοδικών και 
οργάνων 

Βιβλίο επιστημονικής δραστηριότητας 

Βιβλίο μεταβολής προσωπικού 

2. Με απόφαση του διευθυντή μπορεί ακόμη να τηρεί¬ 
ται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Αρθρο 8 

Τίτλος - Σφραγίδα 

1. Ο τίτλος της κλινικής είναι: Β' ΠΑΘΟΛΟΓΙΚΗ ΚΛΙ¬ 
ΝΙΚΗ, ΙΑΤΡΙΚΗ ΣΧΟΛΗ, ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ 
ΠΑΝΕΠΙΣΤΗΜΙΟ ΑΘΗΝΩΝ 

Αυτός ο τίτλος καθώς και τα στοιχεία του διευθυντή 
της Κλινικής αναγράφονται στους χώρους του Νοσο¬ 
κομείου που δραστηριοποιείται η Κλινική. 


2. Η Κλινική χρησιμοποιεί για την αλληλογραφία της 
την ίδια σφραγίδα με αυτήν της Ιατρικής Σχολής, με 
την προσθήκη του τίτλου της Κλινικής. 

3. Η Κλινική χρησιμοποιεί για την ξενόγλωσση αλλη¬ 
λογραφία ανάλογο αγγλόφωνο τίτλο. 

Αρθρο 9 

Εφαρμογή 

1. Ο παρών εσωτερικός κανονισμός αποτελεί το πλαί¬ 
σιο μέσα στο οποίο ασκούνται οι δραστηριότητες της 
Κλινικής και το προσωπικό της οφείλει να γνωρίζει και 
να εφαρμόζει πίστα τις διατάξεις του. 

2. Καταργείται κάθε γενική ή ειδική διάταξη που ρυθμί¬ 
ζει κατά τρόπο διαφορετικό τα θέματα του παρόντος. 

Άρθρο 10 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 29101/Β7 (4) 

Έγκριση Προγράμματος Μεταπτυχιακών Σπουδών του 
Τμήματος Γερμανικής Γλώσσας και Φιλολογίας του 
Αριστοτέλειου Πανεπιστημίου Θεσσαλονίκης με 
τίτλο «Γλώσσα και Πολιτισμός στο Γερμανόφωνο 
χώρο». 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας,.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

3. Την υπ’αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Γερμανικής Γλώσσας 
και Φιλολογίας του Αριστοτέλειου Πανεπιστημίου Θεσ¬ 
σαλονίκης (συνεδρία 14.2.2006 και 5.5.2006). 

5. Το απόσπασμα πρακτικών της Συγκλήτου του Αρι- 
στοτέλειου Πανεπιστημίου Θεσσαλονίκης (συνεδρία 
8.3.2006). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε από το ακαδημαϊκό έτος 2006-2007 τη λει¬ 
τουργία Προγράμματος Μεταπτυχιακών Σπουδών του Τμή- 
ματος Γερμανικής Γλώσσας και Φιλολογίας του Αριστοτέ- 
λειου Πανεπιστημίου Θεσσαλονίκης με τίτλο «Γλώσσα και 
Πολιτισμός στο Γερμανόφωνο χώρο», ως ακολούθως: 

Άρθρο 1 

Γ ενικές Διατάξεις 

Το Τμήμα Γερμανικής Γλώσσας και Φιλολογίας του 
Αριστοτελείου Πανεπιστημίου Θεσσαλονίκης οργανώνει 
και λειτουργεί Πρόγραμμα Μεταπτυχιακών Σπουδών 
από το ακαδημαϊκό έτος 2006-2007, σύμφωνα με τις 
διατάξεις της απόφασης αυτής και τις διατάξεις των 
άρθρων 10 έως 12 του ν. 2083/1992. 

Αρθρο 2 

Αντικείμενο - σκοπός 

1. Αντικείμενο του Π.Μ.Σ. είναι η ανάπτυξη της γνώσης 
και της έρευνας στο πεδίο των επιστημών της γλώσσας 
καθώς και στο πεδίο του πολιτισμού στο γερμανόφωνο 
χώρο. 

2. Σκοπός του Π.Μ.Σ. είναι 

α) Η παραγωγή εξειδικευμένου επιστημονικού και 
ερευνητικού δυναμικού με ειδίκευση στις ανωτέρω 
γνωστικές περιοχές. 

β) Η επιμόρφωση πτυχιούχων ΑΕΙ στις σύγχρονες 
θεωρίες και πρακτικές της γερμανικής γλώσσας και 
λογοτεχνίας και του γερμανικού πολιτισμού. 

γ) Η κατάρτιση επιστημόνων στη θεωρία και πρακτική 
της μετάφρασης. 

δ) Η διεύρυνση και διαχείριση πολιτισμικών σχέσεων 
των γερμανόφωνων χωρών με τον ελληνικό και τον 
ευρύτερο ευρωπαϊκό χώρο. 

3. Οι απόφοιτοι του Π.Μ.Σ. έχουν τη δυνατότητα να 
αξιοποιηθούν στον ακαδημαϊκό χώρο, στην Πρωτοβάθ¬ 
μια και Δευτεροβάθμια Εκπαίδευση, στην ανάπτυξη 
νέων μαθημάτων που ανταποκρίνονται στις ανάγκες 
της σύγχρονης εποχής, στην διεύρυνση νέων μεθόδων 
διδασκαλίας, στη στελέχωση διαφόρων επιχειρήσεων, 
στη διεύρυνση και διαχείριση πολιτιστικών σχέσεων 
μεταξύ των γερμανόφωνων χωρών. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

Α) Μεταπτυχιακό Δίπλωμα Ειδίκευσης στις εξής κα¬ 
τευθύνσεις 

1. Γλωσσολογίας - Διδακτικής. 

2. Λογοτεχνίας - Πολιτισμού. 

Β) Διδακτορικό Δίπλωμα. 

Άρθρο 4 

Κατηγορίες πτυχιούχων 

Στο ΠΜΣ γίνονται δεκτοί πτυχιούχοι Τμημάτων γερ¬ 
μανικής γλώσσας και φιλολογίας των Πανεπιστημίων 
της ημεδαπής και αντίστοιχων Τμημάτων ομοταγών 
αναγνωρισμένων ιδρυμάτων Γερμανικής Γλώσσας και 
Φιλολογίας της αλλοδαπής. Επίσης γίνονται δεκτοί 
πτυχιούχοι άλλων Τμημάτων συναφών επιστημονικών 
χώρων της ημεδαπής ή της αλλοδαπής, καθώς και από¬ 
φοιτοι ΤΕΙ σύμφωνα με τις διατάξεις του άρ. 5 του 
ν. 2916/2001, υπό τις προϋποθέσεις που ορίζει η ΓΣΕΣ. 

Άρθρο 5 

Χρονική διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται για μεν το Μεταπτυχιακό Δί¬ 
πλωμα Ειδίκευσης σε τέσσερα (4) διδακτικά εξάμηνα και 
για το Διδακτορικό Δίπλωμα επί πλέον έξι (6) εξάμηνα 
τουλάχιστον. 


Άρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απο¬ 
νομή των κατά το άρθρο 3 τίτλων ορίζονται ως εξής: 

Α. Για το Μεταπτυχιακό Δίπλωμα Ειδίκευσης (ΜΔΕ) 

1. Τα μαθήματα και των δύο κατευθύνσεων είναι 
εξαμηνιαία και υποχρεωτικά και απαιτούν την ενεργό 
συμμετοχή των φοιτητών. Σε όλα εφαρμόζεται η πολ¬ 
λαπλή βιβλιογραφία. Ο μέσος όρος κάθε μαθήματος 
εξάγεται από τις προφορικές παρουσιάσεις, την ενεργό 
συμμετοχή στις συζητήσεις, τις ατομικές ή και ομαδικές 
εργασίες, καθώς και από προφορικές ή γραπτές εξετά¬ 
σεις, κατά την κρίση του διδάσκοντος. Οι φοιτητές κάθε 
κατεύθυνσης υποχρεούνται να παρακολουθήσουν έξι 
(6) μαθήματα, δύο (2) ανά εξάμηνο. Στο Δ' εξάμηνο του 
ΜΔΕ οι φοιτητές είναι απαλλαγμένοι από την παρακο¬ 
λούθηση εξαμηνιαίων μαθημάτων, ώστε να συγγράφουν 
την κύρια μεταπτυχιακή τους εργασία που απαιτείται 
για τη λήψη του ΜΔΕ συμμετέχοντας σε αντίστοιχο 
ειδικό σεμινάριο. Όλα τα μαθήματα διδάσκονται τρεις 
(3) ώρες εβδομαδιαίους και πιστώνονται με τρεις (3) 
διδακτικές μονάδες. Οι προϋποθέσεις για την απονομή 
του ΜΔΕ καθορίζονται στον Κανονισμό Μεταπτυχιακών 
Σπουδών. 

2. Τα μαθήματα του ΜΔΕ κατεύθυνσης Γλωσσολογίας 
και διδακτικής κατανέμονται ως εξής: 

Α' εξάμηνο 

Θέματα θεωρητικής και εφαρμοσμένης γλωσσολο¬ 
γίας I, II. 

Ειδικά θέματα διδακτικής της Γερμανικής ως ξένης 
γλώσσας I, II, III, IV. 

Β' εξάμηνο 

Ειδικά θέματα διαπολιτισμικής διδακτικής I, II. 

Ειδικά θέματα θεωρητικής και εφαρμοσμένης γλωσ¬ 
σολογίας I, II. 

Γ'εξάμηνο 

Διδακτική της μετάφρασης I, II. 

Ζητήματα θεωρητικής και εφαρμοσμένης γλωσσο¬ 
λογίας I, II. 

Δ' εξάμηνο 

Ερευνητικό σεμινάριο ειδίκευσης - Συγγραφή μετα¬ 
πτυχιακής εργασίας. 

3. Τα μαθήματα του ΜΔΕ κατεύθυνσης Λογοτεχνίας 
και Πολιτισμού κατανέμονται ως εξής Α' εξάμηνο 

Εποχές, ρεύματα και συγγραφείς της γερμανόφωνης 
λογοτεχνίας I, II, III. 

Θέματα ιστορίας των ιδεών και θέματα πολιτισμικής 
εικόνας του γερμανόφωνου χώρου I, II, III, IV. 

Β' εξάμηνο 

Ζητήματα της θεωρίας της λογοτεχνίας και ανάλυση 
κειμένων I, II. 

Ειδικά θέματα λογοτεχνικής μετάφρασης I, II. 

Γ' εξάμηνο 

Ζητήματα συγκριτικής γραμματολογίας I, II, III, IV. 

Ειδικά θέματα επικαιρότητας του γερμανόφωνου χώ¬ 
ρου I, II. 

Δ' εξάμηνο 

Ερευνητικό σεμινάριο ειδίκευσης - Συγγραφή μετα¬ 
πτυχιακής εργασίας. 

4. Ύστερα από απόφαση της Γενικής Συνέλευσης Ει¬ 
δικής Σύνθεσης η κατανομή των μαθημάτων στα εξά¬ 
μηνα μπορεί να αλλάξει ανάλογα με τις ανάγκες του 
Τ μήματος. 

Β. Για το Διδακτορικό Δίπλωμα. 

Για τη λήψη του Διδακτορικού Διπλώματος ισχύουν 
οι διατάξεις της παρ. 5 του άρθρου 12 του ν. 2083/1992 
και περαιτέρω λεπτομέρειες ρυθμίζονται από τον Κα- 

νονισμό Μεταπτυχιακών Σπουδών του ΠΜΣ ύστερα από 
απόφαση της ΓΣΕΣ. 

Αρθρο 7 

Αριθμός εισακτέων 

Ο ετήσιος αριθμός εισακτέων στο Π.Μ.Σ. ορίζεται 
κατά ανώτατο όριο σε δεκατέσσερις (14) και η κατα¬ 
νομή τους σε κάθε ειδίκευση θα καθορίζεται μετά από 
απόφαση της ΓΣΕΣ. 

Αρθρο 8 
Προσωπικό 

Στο Π.Μ.Σ. διδάσκουν. 

1. Τα μέλη ΔΕΠ του Τμήματος ή άλλων Τμημάτων του 
ΑΠΘ ή άλλου ΑΕΙ, ομότιμοι καθηγητές, επισκέπτες κα¬ 
θηγητές ή ειδικοί επιστήμονες σχετικοί με τα γνωστικά 
αντικείμενα του ΠΜΣ. 

2. Για τις ανάγκες του ΠΜΣ μπορούν να προσκαλού¬ 
νται και εξωτερικοί συνεργάτες, όπως α) Ερευνητές 
αναγνωρισμένων ερευνητικών ιδρυμάτων της Ελλάδας 
ή του εξωτερικού, που είναι κάτοχοι διδακτορικού δι¬ 
πλώματος και έχουν επαρκή επιστημονική ή ερευνητική 
ή συγγραφική δραστηριότητα και β) Επιστήμονες ανα¬ 
γνωρισμένου κύρους, οι οποίοι διαθέτουν εξειδικευμένες 
γνώσεις ή σχετική εμπειρία στο αντικείμενο του Π.Μ.Σ., 
σύμφωνα με τις διατάξεις του άρ. 12 του ν. 2083/1992. 

Αρθρο 9 

Υλικοτεχνική υποδομή 


Αξιοποιείται η υπάρχουσα υλικοτεχνική υποδομή του 
Τμήματος Γερμανικής Γλώσσας και φιλολογίας του 


Α.Π.Θ. 


Αρθρο 10 

Διάρκεια λειτουργίας 


Το Π.Μ.Σ. θα λειτουργήσει μέχρι και το ακαδημαϊκό 
έτος 2011-2012. 


Αρθρο 11 

Κόστος λειτουργίας 


1. Το ετήσιο κόστος λειτουργίας του Π.Μ.Σ. υπολογί¬ 
ζεται σε 23.000 ευρώ και αναλύεται ως εξής: 
α) Προμήθεια εξειδικευμένων βιβλίων και περιοδικών 


3.000 € 

β) Αναλώσιμα 3.000 € 

γ) Προμήθεια και συντήρηση 
τεχνικού εξοπλισμού 5.000 € 

δ) Δαπάνες μετακίνησης μελών ΔΕΠ και 
εξωτερικών συνεργατών 10.000 € 

ε) Λοιπές δαπάνες (δημοσιότητας, 
διοονάνωσπ σευιναοίων. πυεοίδων κ.λπ.) 2.000 € 

ΣΥΝΟΛΟ 23.000 € 


2. Το κόστος αυτό θα καλύπτεται από τον τακτικό 
προϋπολογισμό του Α.Π.Θ. 

Αρθρο 12 

Μεταβατικές Διατάξεις 

Όσα θέματα δεν προβλέπονται στην παρούσα απόφα¬ 
ση και μέχρι να εκδοθεί ο κανονισμός μεταπτυχιακών 
σπουδών θα ρυθμίζονται με αποφάσεις των αρμοδίων 
οργάνων σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 13 Ιουνίου 2006 


Αριθ. 118549 (5) 

Τροποποίηση του Μέρους Α' του Παραρτήματος XI του 
π.δ. 365/2002 (Α' 307), όπως ισχύει, για τον ορισμό 
του μεθοριακού σταθμού Εξοχής, Νομού Δράμας ως 
Σημείο Εισόδου. 


Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1 .Τις διατάξεις: 

α) Του άρθρου 25 του π.δ. 365/2002 (Α' 307) «Μέτρα 
προστασίας κατά της εισαγωγής στη χώρα ή μέσω αυ¬ 
τής σε άλλο κράτος μέλος της Κοινότητας οργανισμών 
επιβλαβών για τα φυτά και τα φυτικά προϊόντα και κατά 
της εξάπλωσής τους στο εσωτερικό της, σε συμμόρφω¬ 
ση προς την Οδηγία 2000/29/ΕΚ του Συμβουλίου». 

β) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Την υπ’ αριθμ. 98998/14.7.2000 υπουργική απόφαση (Β' 
945) «Όροι φυτοϋγειονομικών ελέγχων στους συνοριακούς 
Φυτοϋγειονομικούς Σταθμούς σε φυτά, φυτικά προϊόντα 
ή άλλα αντικείμενα με προέλευση τρίτων χωρών, σε συμ¬ 
μόρφωση προς την Οδηγία 98/22/ΕΚ της Επιτροπής». 

3. Την υπ’αριθμ. Υ. 132 /11.10.2004 υπουργική απόφαση 
(Β' 1533) κοινή απόφαση του Πρωθυπουργού και του 
Υπουργού Αγροτικής Ανάπτυξης και Τροφίμων «Ανά¬ 
θεση αρμοδιοτήτων στον Υφυπουργό Αγροτικής Ανά¬ 
πτυξης και Τροφίμων Αλέξανδρο Κοντό». 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού προϋπολογισμού, αποφασίζουμε: 

Αρθρο μόνο 

Με την παρούσα απόφαση τροποποιείται το Μέρος Α' 
του Παραρτήματος XI του π.δ. 365/2002 (Α' 307), όπως 
ισχύει, για τον ορισμό του μεθοριακού σταθμού Εξοχής, 
Νομού Δράμας ως Σημείο Εισόδου, ως ακολούθως: 

Στο Κεφάλαιο V μετά το σημείο 5 προστίθενται νέο 
σημείο 6 που έχει ως εξής: 



ΣΗΜΕΙΑ ΕΙΣΟΔΟΥ 

ΣΤΑΘΜΟΙ 

ΦΥΤ0ΫΓΕΙ0Ν0ΜΙΚ0Υ 
ΕΛΕΓΧΟΥ ΣΗΜΕΙΩΝ 
ΕΙΣΟΔΟΥ 

ΑΡΜΟΔΙΟΙ ΦΟΡΕΙΣ 

V 

6) ΝΟΜΟΥ 
ΔΡΑΜΑΣ 

6.1) ΕΞΟΧΗ 
ΔΡΑΜΑΣ - 
Βουλγαρία οδικός 
(εκτός 

Πολλαπλασιαστικού 

υλικού) 


Νομαρχιακή 

Αυτοδιοίκηση 

ΔΡΑΜΑΣ- 

ΚΑΒΑΛΑΣ-ΞΑΝΘΗΣ. 

Νομαρχιακό 
Διαμέρισμα ΔΡΑΜΑΣ, 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 31 Μαΐου 2006 


Ο ΥΦΥΠΟΥΡΓΟΣ Ο ΥΦΥΠΟΥΡΓΟΣ 


ΣΠ. ΤΑΛΙΑΔΟΥΡΟΣ Α. ΚΟΝΤΟΣ 




1 [1 ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*0200808 

■11III 

040706000 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

1 [| ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙίο://νννννν. 0 ΐ.αΓ - ο-ΓηαίΙ: ννο(3ΐτΐ35ΐθΓ@0ΐ.αΓ 





